Intelligente persienner på vej til IKEA Trådfri-serien

IKEA Trådfri lader til at blive mere og andet end intelligent belysning. Twitteren Dave Zats har fundet en ansøgning til den amerikanske myndighed FCC, hvor den svenske møbelkæde ansøger om godkendelse af to nye kontrolbokse. Den ene ligner en ordinær kontakt, men den anden er mere interessant; I produktbeskrivelsen skriver IKEA “E1766 Open Close remote (blinds)”.

Der er endnu ikke nogen billeder af selve persiennerne, men Zatz har tweetet billeder af de to kontrolbokse, de ses herunder:

Awesome! Ikea's going to release smart blinds. We definitely need downward pricing pressure in this category. pic.twitter.com/Mx010A569J

— Dave Zatz (@davezatz) September 6, 2018

Intelligente persienner, der kan styres via mobiltelefonen er der naturligvis ikke noget nyt i – danske Art Andersen udviklede sidste år den intelligente persienne, som de kalder Copenhagen Blinds og i foråret kunne Luxaflex præsentere intelligente lameller. Det interessante er, at IKEAs persienner vil kunne spille sammen med deres belysning, så man kan forvente at kunne lave en form for actions, hvor lyset tændes automatisk, når persiennerne rulles ned eller blændes.

Det vides ikke hvornår vi kan forvente at se persiennerne fra IKEA i deres møbelhuse.

Intelligente persienner på vej til IKEA Trådfri-serien