Billig filament-pære fra Ikea med 470 lumen

Ikea har udvidet sit sortiment af filament-pærer med en ny overdimensioneret sag. Den har globe-formfaktor, skal ligne en gammeldags glødepære og leverer 470 lumen. Det svarer, i lysstyrke, til en gammeldags glødepære på 40 watt.

Det er næsten dobbelt op på lysstyrke i forhold til de ‘almindelige’ E27-filamentpærer i Trådfri-serien. Men det er stadig ikke nok til at nå den sammenlignelige Philips Hue G93 globe, der har en lysstyrke på 550 lumen.

Til gengæld er Ikeas pære væsentligt billigere. Den sælges for bare 79 kroner, mens Hue-pæren p.t. står i lidt over 200 kroner. Listeprisen er på 269 kroner.

Lysstyrken i den nye Ikea filament-pære kan dæmpes, mens farvetemperaturen er låst fast på 2.200 kelvin. Det fortæller hueblog.de.

Den nye Ikea filament-pære kan allerede nu ses (og købes) på Ikeas hjemmeside.

Billig filament-pære fra Ikea med 470 lumen